**SHPALLJE PËR KONKURRIM PUBLIK**

Në mbështetje të ligjit nr.7961, datë 12.7.1995 “Kodi i Punës i Republikës të Shqipërisë”, i ndryshuar, Vendimit të Këshillit të Ministrave nr.581, datë 28.8.2019 “Për funksionimin dhe mënyrën e zhvillimit të veprimtarisë së Drejtorive Rajonale të Trashëgimisë Kulturore*”,* Urdhrit të Kryeministrit me nr.139, datë 21.10.2019 “Për miratimin e strukturës dhe organikës së Drejtorive Rajonale të Trashëgimisë Kulturore” si dhe Rregullores për Organizimin dhe Funksionimin e Brendshëm për Drejtorinë Rajonale të Trashëgimisë Kulturore Shkodër;

Drejtoria Rajonale e Trashëgimisë Kulturore Shkodër shpall konkursin për pozicionin vakant:

**Punëtor mirëmbajtje në sektorin e Arkeologjisë, Arkitekturës, Artit dhe Menaxhimit të Trashëgimisë Kulturore – Kategoria e pagës – klasa III.**

Përshkrimi i përgjithshëm i punës për këtë pozicion:

1.Kryerja e punimeve të ndryshme në funksion të mirëmbajtjes të pasurive kulturore të DRTK Shkodër.

2.Shitje e biletave në Kalanë e Lezhës.

3. Raporton tek eprori mbi mbarëvajtjen e punës.

**KUSHTET QË DUHET TË PLOTËSOJË KANDIDATI NË PROCEDURËN**

**E PRANIMIT DHE KRITERET E POSAÇME:**

**Kandidati duhet të plotësojë kushtet për konkurim si vijon:**

1.Të jetë shtetas shqiptar;

2.Të ketë zotësi të plotë për të vepruar;

3.Të zotërojë gjuhën shqipe të shkruar dhe të folur;

4.Të jetë në kushte shëndetësore që e lejojnë të kryejë detyrën përkatëse;

5.Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;

6.Të mos jetë dënuar me vendim të formës së prerë të gjykatës për kryerjen e një krimi apo për kryerjen e një kundravajtje penale me dashje;

7.Ndaj tij të mos jetë marrë masë disiplinore e largimit nga puna për shkak të një shkeljeje të rëndë disiplinore;

8.Preferohet të ketë vendbanimin në qytetin e Lezhës për shkak të pozicionit të punës.

**Kandidati duhet të plotësojnë kërkesat e posaçme si vijon:**

1.Të ketë arsim 8 vjeçar/ 9 vjeçar ose të mesëm;

2.Të ketë të paktën 1-2 vite përvoje pune si punëtor mirëmbajtje, në ndërtim, mjeshtër i punimeve në dru ose gur, etj;

3.Të ketë aftësi komunikuese si dhe punë në grup shumë të mira.

**DOKUMENTACIONI, MËNYRA DHE AFATI I DORËZIMIT:**

* Kërkesë motivimi për aplikim në vendin e punës që konkuron.
* Kandidatët që aplikojnë duhet të dorëzojnë dokumentet si më poshtë:
* Jetëshkrim (CV);
* Fotokopje të diplomës dhe të listës së notave të njëhsuara me origjinalin;
* Fotokopje të librezës së punës (të gjitha faqet që vërtetojnë eksperiencën në punë);
* Fotokopje të letërnjoftimit (ID);
* Vërtetim të gjendjes shëndetësore;
* Vërtetim të gjendjes gjyqësore;
* Çdo dokument tjetër që vërteton trajnimet, kualifikimet, arsimin shtesë, vlerësimet pozitive, rekomandime apo të tjera të përmendura në jetëshkrimin e kandidatit.

**Dokumentet duhet të dorëzohen në zarf pranë Drejtorinë Rajonale të Trashëgimisë Kulturore Shkodër brenda datës 25.05.2023 ora 09.00.**

Mosparaqitja e plotë e dokumentacionit sjell skualifikim të kandidatit.

*Ankesat nga kandidatët e pakualifikuar paraqiten në DRTK Shkodër, brenda 2 ditëve kalendarike nga data e njoftimit individual dhe ankuesi merr përgjigje brenda 2 ditëve kalendarike nga data e depozitimit të saj.*

**REZULTATET PËR FAZËN E VERIFIKIMIT PARAPRAK:**

Në datën **26.05.2023,** DRTK Shkodër do të shpallë në faqen zyrtare të DRTK Shkodër

[www.drtkshkoder.com](http://www.drtkshkoder.com), listën e kandidatëve, që plotësojnë kushtet dhe kriteret e veçanta, si dhe

datën, vendin dhe orën e saktë ku do të zhvillohet vlerësimi profesional nga Komisioni.

Në të njëjtën datë kandidatët që nuk i plotësojnë kushtet dhe kriteret e veçanta do të njoftohen nga Komisioni individualisht, *përmes adresës së e-mail-it*, për shkaqet e moskualifikimit.

**FUSHAT E NJOHURIVE, AFTËSITË DHE CILËSITË MBI TË CILAT DO**

**TË ZHVILLOHET INTERVISTA:**

**Kandidatët gjatë intervistës së strukturuar me gojë do të vlerësohen në lidhje me:**

1. Njohuritë, aftësitë, kompetencën nѱ lidhje me përshkrimin e punës;
2. Eksperiencën e tyre të mëparshme;
3. Motivimin, aspiratat dhe pritshmëritë e tyre për karrierën.

**MËNYRA E VLERËSIMIT TË KANDIDATËVE:**

Kandidatët do të vlerësohen në bazë të testimit nga Komisioni sipas një sistemi pikëzimi.

**Kandidatët do të testohen dhe vlerësohen nga Komisioni pranë DRTK Shkodër sipas pikëzimit:**

a) 40 (dyzet) pikë për njohuritë, aftësitë, kompetencën në lidhje me përshkrimin e punës;

b) 50 (pesëdhjetë) pikë për përvojën profesionale të mëparshme;

c) 10 (dhjetë) pikë për motivimin, aspiratat dhe pritshmëritë e tyre për pozicionin e punës;

Në përfundim të vlerësimit të kandidatëve, DRTK Shkodër do të shpallë fituesin në faqen zyrtare. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nëpërmjet adresës së e-mailit, për rezultatet.

**DATA E DALJES SË REZULTATEVE TË KONKURRIMIT DHE MËNYRA**

**E KOMUNIKIMIT:**

Në përfundim të vlerësimit të kandidatëve, informacioni për fituesin do të shpallet në

faqen zyrtare të DRTK Shkodër www.drtkshkoder.com.